ΓΡΑΠΤΗ ΕΡΩΤΗΣΗ P-2248/03

υποβολή: Caroline Lucas (Verts/ALE) προς την Επιτροπή

(1 Ιουλίου 2003)

Θέμα: Νανοτεχνολογία

Είναι σε γνώση της Επιτροπής η χρήση νανοσωματιδίων στα καλλυντικά· Σε καταφατική περίπτωση, τι είδος νανοσωματιδίων χρησιμοποιούνται τώρα, σε ποια καλλυντικά και ποιες επιχειρήσεις τα διαθέτουν στην αγορά στην ΕΕ·

Τα νανοσωματίδια έχουν διαφορετικές ιδιότητες σε σύγκριση με μεγαλύτερα σωματίδια προερχόμενα από ίδιες ενώσεις. Έχουν γίνει επαρκείς αξιολογήσεις ασφαλείας σχετικά με τη χρήση νανοσωματιδίων στα καλλυντικά· Κατά ποιο τρόπο διαφοροποιείται μια τέτοια αξιολόγηση ασφαλείας όταν μεταβάλλεται το μέγεθος και το σχήμα των σωματιδίων της ίδιας ένωσης· Στο βαθμό που είναι τώρα αδύνατο να προλεχθούν με ακρίβεια τα τοξικά αποτελέσματα των νανοσωματιδίων, συμφωνεί η Επιτροπή ότι τέτοια χρήση πρέπει να απαγορευθεί·

Ποιες άλλες χρήσεις νανοσωματιδίων σε καταναλωτικά προϊόντα γνωρίζει η Επιτροπή και τι αξιολογήσεις ασφαλείας έχουν γίνει γι' αυτά·

Απάντηση του κ. Liikanen εξ ονόματος της Επιτροπής

(24 Ιουλίου 2003)

Η νανοτεχνολογία περιλαμβάνει πολλούς διαφορετικούς (επιστημονικούς) τομείς και μπορεί να θεωρηθεί ως μια τεχνολογία ευρείας διάδοσης που μπορεί να έχει επιδράσεις σε πολλούς διαφορετικούς τεχνολογικούς τομείς.

Η οδηγία 76/768/ΕΟΚ(1) του Συμβουλίου αναφέρει ως γενική αρχή ότι μόνο τα καλλυντικά που δεν βλάπτουν την ανθρώπινηγεία μπορούν να διατεθούν στην αγορά (άρθρο 2 της οδηγίας). Επομένως, τα καλλυντικά μπορούν να περιέχουν μόνο ασφαλή συστατικά.

Όσον αφορά την κατάλληλη αξιολόγηση της ασφάλειας των καλλυντικών, ο κατασκευαστήςποχρεούται να θέτει στη διάθεση των ελεγκτικών αρχών των κρατών μελών κάθε πληροφορία σχετικά με τα καλλυντικά που παρασκευάζει (άρθρο 7α της οδηγίας). Οι πληροφορίες αυτές πρέπει να περιλαμβάνουν τις φυσικοχημικές και μικροβιολογικές προδιαγραφές των πρώτωνλικών και του τελικού προϊόντος, καθώς και αξιολόγηση της ασφάλειας για την ανθρώπινηγεία του τελικού προϊόντος, λαμβάνονταςπόψη τις τοξικολογικές ιδιότητες των συστατικών του και τη χημική του δομή.

Στις Οδηγίες για τις δοκιμές συστατικών καλλυντικών για την αξιολόγηση της ασφάλειάς τους(2) η Επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές (SCCNFP) αναφέρει ότι τα ακριβή χημικά χαρακτηριστικά και ο συντακτικός τύπος, εφόσον είναι γνωστός, πρέπει να περιλαμβάνονται στο φάκελο αξιολόγησης της ασφάλειας. Η αξιολόγηση ενός συστατικού καλλυντικού προϊόντος πρέπει να πραγματοποιείται σε σχέση με τις φυσικές, χημικές και φυσικοχημικές ιδιότητές του. Αυτό σημαίνει ότι άσχετα με τη διαδικασία παρασκευής του και το μέγεθος των σωματιδίων δεδομένου συστατικού που χρησιμοποιείται στα καλλυντικά προϊόντα, οι ανωτέρω απαιτήσεις ασφάλειας πρέπει να πληρούνται προτού το συστατικό αυτό χρησιμοποιηθεί σε καλλυντικά προϊόντα. Συνεπώς, δενπάρχουν ειδικές απαιτήσεις για τα συστατικά που παράγονται με νανοτεχνολογία.

Σε σχέση με άλλα προϊόντα που προορίζονται για τους καταναλωτές και περιέχουν χημικές ουσίες, ή τα φαρμακευτικά προϊόντα για ανθρώπινη χρήση ή τα κτηνιατρικά προϊόντα, οι ισχύουσες διαδικασίες αξιολόγησης πραγματοποιούνται σύμφωνα με τις κανονικές απαιτήσεις που προβλέπονται από τη νομοθεσία κάθε τομέα.

(1) Οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα, ΕΕ L 262 της 27.9.1976.

(2) http://europa.eu.int/comm/food/fs/sc/sccp/out130_en.pdf.